સેન્સેક્સ 35,000 નીચે ગબડીને 23 એપ્રિલ પછીની સૌથી નીચી સપાટી 34,376.99 બંધ રહ્યો હતો તો નિફ્ટી પણ નીચામાં 10,261.90 થઇને 282.80 પોઇન્ટ ઘટીને 10,316.45 બંધ રહી હતી. મિડ કેપ આંક 389 અને સ્મોલ કેપ આંક 286 પોઇન્ટ ઘટતાં માર્કેટ બ્રેડથ અંત્યત ખરાબ રહીને વધનાર 700 શેરો સામે ઘટનાર 1949 શેરો હતા. સેક્ટોરલ આંકમાં એનર્જી ઇન્ડેક્સ 8.5 ટકા તો ઓઇલ એન્ડ ગેસ આંક સૌથી વધુ 12.7 ટકા તૂટ્યા હતા. આ ઉપરાતં એફએમસીજી 2.3 ટકા, હેલ્થકેર એક ટકા, ઇન્ડસ્ટ્રીઝ 2.7 ટકા, ટેલિકોમ 2.1 ટકા, યુટિલિટી 3.6 ટકા, ઓટો 3.2 ટકા, બેન્કેક્સ 1.9 ટકા, કેપિટલ ગુડ્ઝ 2.3 ટકા, મેટલ 3.5 ટકા, પાવર 2.2 ટકા અને રિયલ્ટી 2.7 ટકા ઘટ્યા હતા.